สวัสดีค่ะพอดีหนูได้กินยาคุมเป็นแผงแรกหลังจากไม่ได้กินมา 2-3 เดือน แล้วได้เริ่มกินวันที่ 12/01/65 กินมาเรื่อยๆจนถึงวันที่ 17/01/65 คือวันที่ประจำเดือนหมด แต่แล้วก็มีเลือดสีน้ำตาลๆข้นไหลออกมาจนถึงปัจจุบันวันที่ 23/01/65 ยังมีเลือดไหลออกมาไม่หยุด อยากทราบว่าเป็นเพราะอะไร แล้ว กี่วันเลือดถึงจะหยุดไหล
สวัสดีค่ะ หากได้เริ่มทานยาคุมกำเนิดในวันที่ 12 ม.ค. หลังจากนั้น ได้มีเลือดสีน้ำตาลไหลออกมาทุกวัน จนถึงวันที่ 23 ม.ค. เลือดดังกล่าว ก็น่าจะเกิดจากผลข้างเคียงของยาคุมกำเนิดได้ โดยเฉพาะหากเป็นยาคุมชนิดที่มีฮอร์โมนต่ำค่ะ ซึ่งไม่ได้อันตรายอะไร และส่วนใหญ่ เมื่อทานต่อเนื่องไปซักระยะ เลือดมักจะหยุดไหลไปได้เอง แต่ก็ไม่สามารถบอกได้ว่ากี่วัน อย่างไรก็ตาม หากเลือดยังไม่หยุดไหล ก็อาจต้องเปลี่ยนยี่ห้อยาคุมกำเนิด เป็นชนิดที่มีฮอร์โมนสูงขึ้น เพื่อลดผลข้างเคียงเรื่องเลือดออกกะปริดกะปรอยค่ะ